*Temeljem članka 14. Zakona o proračunu («Narodne novine», broj 87/08, 136/12 i 15/15), te članka 31. Statuta Općine Bibinje (Službeni glasnik Općine Bibinje” broj: 1/21) Općinsko vijeće Općine Bibinje na svojoj 4. sjednici održanoj 3.11.2021. godine, donosi*

***O D L U K A***

***o izmjeni i dopuni Odluke o izvršavanju Proračuna Općine Bibinje za 2021. godinu***

***Članak 1.***

*U Odluci o izvršavanju Proračuna Općine Bibinje za 2021. godinu („Službeni glasnik Općine Bibinje „ broj 7/20) u članku 15., stavak 2. i 3. mijenjaju se i glasi:*

*Očekivani iznos ukupnog duga na kraju proračunske godine po osnovi zaduživanja i jamstva planira se u iznosu od 8.606.401,22 kuna. Ukupan planirani dug po osnovi zaduživanja sastoji se od dugoročnog kredita kod Addiko banke d.d. za izmještanje dalekovoda u iznosu od 555.555,28 kuna, od dugoročnog beskamatnog zajma od državnog proračuna po osnovi pada prihoda poslovanja u iznosu od 800.000,00 kuna, od beskamatnog zajma od državnog proračuna po osnovi odgođenog i obročnog plaćanja poreza i prireza na dohodak u iznosu od 125.845,94 kuna te od dugoročnog zaduživanja kod Zagrebačke banke d.d. za preuzimanje duga od trgovačkog društva Bibinjac d.o.o. u iznosu od 7.125.000,00 kuna zbog kupnje nekretnine zk.č.br. 321/14 i 324/2..*

*Općina Bibinje planira se dugoročno zadužiti u 2021. godini kod Zagrebačke banke d.d. u iznosu za preuzimanje duga od trgovačkog društva Bibinjac d.o.o. u iznosu od 7.125.000,00 kuna zbog kupnje nekretnine zk.č.br. 321/14 i 324/2.*

***Članak 2.***

*Ova Odluka stupa na snagu osmog dana od dana objave u "Službenom glasniku Općine Bibinje".*

*KLASA: 021-05/21-01/8*

*UR. BROJ: 2198/02-01-21-11*

*Bibinje, 3.11.2021.*

***OPĆINSKO VIJEĆE OPĆINE BIBINJE***

 *Predsjednica*

 *Marijana Kandić, prof*